เอกสารแนบ 3 อื่น ๆ

รายงานการประเมินผลการควบคุมภายใน

เรียน ประธานคณะกรรมการบริษัท

จากการที่บริษัท ปริญสิริ จำกัด (มหาชน) ได้จัดระบบการควบคุมภายในเพื่อสร้างความมั่นใจอย่าง
สมเหตุสมผล เกี่ยวกับการเชื่อถือได้ของการจัดทำรายงานทางการเงินที่เผยแพร่ต่อสาธารณชน
ควรมีประสิทธิภาพของระบบการควบคุมภายใน ระบบการควบคุมดังกล่าวประกอบด้วย

-   การจัดโครงสร้างขององค์กร

-   การแบ่งแยกหน้าที่ความรับผิดชอบที่ชัดเจน

-   ความรู้ความสามารถของบุคลากร

-   นโยบายการบริหารงานและการบัญชี

-   การรายงานและติดตามผลการปรับปรุงแก้ไขข้อบกพร่องที่ตรวจพบ

บริษัทขอชี้แจงว่า ระบบการควบคุมภายในที่จัดวางไว้จะดีเพียงใด ก็อาจมีข้อจำกัดบางอย่างที่แฝงอยู่
ซึ่งรวมถึงโอกาสของการละเว้นหรือหลีกเลี่ยงการควบคุมที่มี ดังนั้นระบบการควบคุมภายในของบริษัท
ปริญสิริ จำกัด (มหาชน) จึงให้ความมั่นใจที่สมเหตุสมผลเกี่ยวกับการจัดทำงบการเงินเท่านั้น
นอกจากนี้ประสิทธิผลของการควบคุมภายใน อาจเปลี่ยนแปลงไปตามเวลา
เงื่อนไขและสภาพแวดล้อมที่เปลี่ยนแปลงไป

บริษัท ได้จัดทำแบบประเมินความเพียงพอของระบบการควบคุมภายใน
ตามเกณฑ์ที่กำหนดตามวิชาชีพของบริษัท ณ วันที่ 31 ธันวาคม 2547
จากการประเมินดังกล่าวบริษัทเชื่อว่า ณ วันที่ 31 ธันวาคม
2553ระบบการควบคุมภายในของบริษัทมีประสิทธิผลเพียงพอตามเกณฑ์ดังกล่าว

  []

(นายวีระ ศรีชนะชัยโชค)

กรรมการผู้จัดการ

บริษัท ปริญสิริ จำกัด (มหาชน)

แบบประเมินความเพียงพอของระบบการควบคุมภายใน

บริษัท ปริญสิริ จำกัด (มหาชน)

วันที่ 31 ธันวาคม 2553

แบบประเมินนี้จัดทำโดยคณะกรรมการบริษัทซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 องค์กรและสภาพแวดล้อม (Organizational Control and Environment
Measure)

องค์กรและสภาพแวดล้อม หมายถึง การมีโครงสร้างองค์กรและสภาพแวดล้อมที่ดี
ซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้นจึงมีความจำเป็นต้องสร้างสภาวะหรือปัจจัยต่าง ๆ
ซึ่งเอื้อให้ระบบการควบคุมภายในดำเนินไปตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน การมีนโยบาย
และระเบียบปฎิบัติที่เป็นลายลักษณ์อักษร เป็นต้น

1.  คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้เพื่อเป็นแนวทางในการปฏิบัติงานของพนักงาน
    ใช่หรือไม่

บริษัทได้กำหนดนโยบาย แผนธุรกิจและแผนการปฏิบัติงาน
เพื่อกำหนดเป้าหมายของยอดรายได้จากการขาย การลดต้นทุนการก่อสร้าง
การลดต้นทุนทางการเงิน ฯลฯ
ทั้งนั้นยังคงรักษาคุณภาพของงานก่อสร้างให้ได้ตามมาตรฐานวิชาชีพและมาตรฐานของบริษัท

2.  คณะกรรมการบริษัท ได้ทบทวนปฏิบัติงานแล้วว่า การตั้งเป้าหมายได้ดำเนินธุรกิจอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทน
    แก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควร
    แก่พนักงานในลักษณะที่อาจนำไปสู่การทำทุจริต หรือประพฤติมิชอบ

(เช่นตั้งเป้าหมายยอดขายของบริษัทไว้สูงเกินความเป็นจริง
ทำให้เกิดแรงจูงใจในการตกแต่งตัวเลขยอดขาย เป็นต้น )

บริษัทมีการทบทวนเป้าหมายการปฏิบัติงานร่วมกันระหว่างกรรมการผู้จัดการ
ผู้บริหารสายงานและผู้จัดการฝ่ายอย่างสม่ำเสมอ ทุก ๆ 3 เดือน

3.  บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพหรือไม่

บริษัทจัดผังโครงสร้างองค์กร โดยแบ่งหน้าที่และความรับผิดชอบในการปฏิบัติงานออกเป็น 5
สายงาน คือ สายงานอำนวยการ สายงานบัญชีการเงิน สายงานขายและการตลาด
สายงานสนับสนุนปฏิบัติการ สายงานปฏิบัติการ

4.  บริษัทมีข้อกำหนดเกี่ยวกับจริยธรรม ( Code of conduct )
    และข้อกำหนดห้ามฝ่ายบริหารและพนักงานปฏิบัติตน
    ในลักษณะที่อาจก่อให้เกิดความขัดแย้งทางผลประโยชน์กับกิจการเป็นลายลักษณ์อักษร
    รวมทั้งบทลงโทษ หากมีการฝ่าฝืน หรือไม่

บริษัทมี ข้อกำหนดเกี่ยวกับจริยธรรมและจรรยาบรรณ ซึ่งได้จัดทำเป็นลายลักษณ์อักษร
และได้รับการอนุมัติจากคณะกรรมการบริษัท เมื่อวันที่ 2 เมษายน 2547

5.  ในการกำหนดนโยบายและแผนการปฏิบัติงาน บริษัทได้คำนึงถึงความเป็นธรรมต่อคู่ค้า
    เพื่อประโยชน์ของบริษัทในระยะยาว ใช่หรือไม่

บริษัทยึดถือความซื่อสัตย์และสุจริตในการดำเนินธุรกิจ ไม่เอารัดเอาเปรียบคู่ค้า
ให้ความสำคัญกับคุณภาพของสินค้า กำหนดราคาที่ยุติธรรม
และให้บริการหลังการขายด้วยความเอาใจใส่

ส่วนที่ 2 การบริหารความเสี่ยง (Risk Management Measure)

การประกอบธุรกิจของบริษัทย่อมดำเนินการอยู่ท่ามกลางความเสี่ยงด้านธุรกิจตลอดเวลา
โดยสาเหตุของความเสี่ยงอาจมาจากปัจจัยภายใน เช่น ผู้บริหารขาดความซื่อสัตย์และจริยธรรม
บริษัทขยายงานอย่างรวดเร็วเกินไป ทำให้ระบบงานไม่สามารถรองรับได้ หรือกำกับดูแลไม่ทั่วถึง
เป็นต้น และปัจจัยภายนอก เช่น การเปลี่ยนแปลงของเทคโนโลยี หรือ พฤติกรรมการบริโภคสินค้า
ทำให้มีผลกระทบต่อส่วนแบ่งการตลาด เป็นต้น ด้วยเหตุนี้
การที่จะนำพาให้บริษัทรอดพ้นจากอันตรายที่เกิดจากความเสี่ยงดังกล่าวได้นั้น
ฝ่ายบริหารจำเป็นต้องดำเนินการต่อไปนี้อย่างสม่ำเสมอ

1.  พิจารณาหรือไตร่ตรองถึงลักษณะความเสี่ยงที่บริษัทประสบอยู่ หรือคาดว่าจะประสบ

  (Identification of risk)

2.  วิเคราะห์ผลกระทบของความเสี่ยงนั้น ๆ ต่อบริษัท และโอกาสที่ความเสี่ยงนั้น ๆ จะเกิดขึ้น

  (Analysis of risk)

3.  กำหนดมาตรการเพื่อลดความเสี่ยงให้อยู่ในระดับที่เหมาะสม

  (Management of risk)

……………………………………………………………………………………………………………………………..

2.1 บริษัทมีการประเมินอย่างเหมาะสมหรือไม่ การประกอบธุรกิจของบริษัทมีปัจจัยใดบ้าง
ที่เป็นปัจจัยเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

บริษัทได้มีการประเมินความเสี่ยงที่อาจมีผลกระทบต่อการดำเนินธุรกิจอย่างสม่ำเสมอ
ซึ่งมีปัจจัยความเสี่ยงที่มาจากภายนอก อาทิเช่น ต้นทุนค่าก่อสร้างที่สูงขึ้น กฎหมาย
และมาตรการใหม่ ๆ ที่มีผลบังคับใช้ ภาวะการณ์แข่งขัน ความเข้มงวดของสถาบันการเงิน เป็นต้น
และมีปัจจัยความเสี่ยงที่มาจากภายใน อาทิเช่น ความต้องการของลูกค้า ความพึงพอใจของลูกค้า
การพัฒนาความสามารถทางเทคโนโลยีและระบบ IT ความสามารถในการบริหารจัดการ

2.  บริษัทได้มีการวิเคราะห์หรือไม่ว่า เหตุการณ์ใดที่เป็นความเสี่ยงนั้นเกิดขึ้น

บริษัทได้มีการแต่งตั้งคณะกรรมการบริหารความเสี่ยงเข้ามาทำงานร่วมกับผู้ตรวจสอบภายใน
ในการวิเคราะห์ปัจจัยเสี่ยงที่มีผลกระทบต่อการดำเนินธุรกิจอย่างสม่ำเสมอเพื่อนำเสนอต่อฝ่ายบริหารและคณะกรรมการตรวจสอบ

3.  บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
    รวมทั้งมาตรการใน

การลดความเสี่ยงเหล่านั้น ใช่หรือไม่

บริษัทได้มีการทบทวนมาตรการในการบริหารจัดการความเสี่ยงอย่างต่อเนื่อง
เพื่อป้องกันและลดปัจจัยเสี่ยงที่กำหนดไว้ และมีการติดตามการประเมินผลอย่างสม่ำเสมอ

4.  บริษัทได้แจ้งให้พนักงานทุกคนที่เกี่ยวข้องรับทราบและปฎิบัติตามมาตรการการบริหารความเสี่ยงที่กำหนด

ไว้ ใช่หรือไม่

คณะกรรมการบริหารความเสี่ยงได้ร่วมกับผู้ตรวจสอบภายใน
ให้มีความรู้ในการประเมินความเสี่ยงของแต่ละฝ่าย
และกลยุทธ์ที่จะนำมาใช้ในการบริหารความเสี่ยงให้อยู่ในระดับที่ควบคุมได้

5.  บริษัทมีการติดตามว่าหน่วยงานต่าง ๆ ได้ปฎิบัติตามแผนบริหารความเสี่ยงที่กำหนดไว้
    ใช่หรือไม่

ฝ่ายบริหารแต่ละสายงาน
ได้จัดให้มีการทำรายงานแบบประเมินการบริหารความเสี่ยงตามแผนที่แต่ละฝ่ายได้กำหนดไว้
พร้อมทั้งเร่งเข้าดำเนินการในกรณีที่ตรวจสอบพบข้อผิดพลาด
เพื่อควบคุมให้ได้ตามแผนงานบริหารความเสี่ยงที่ตั้งไว้

ส่วนที่ 3 การควบคุมการปฏิบัติงานของฝ่ายบริหาร (Management Control Activities)

การควบคุมการปฏิบัติงานของฝ่ายบริหารเป็นกิจกรรมที่มีความสำคัญ เพื่อให้บริษัทมั่นใจว่า
แนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าวได้แก่

1.  การกำหนดอำนาจและระดับการอนุมัติรายการเป็นไปอย่างเหมาะสม

2.  มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

3.  มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ
    ผู้บริหารหรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

4.  กำหนดวิธีการเพื่อให้แน่ใจว่าบริษัทได้ปฏิบัติตามกฎหมายและข้อบังคับที่เกี่ยวข้อง

..................................................................................................................................................................

3.1
บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับไว้อย่างชัดเจนและเป็นลายลักษณ์อักษร
ใช่หรือไม่

บริษัทมีข้อกำหนดเรื่อง อำนาจการอนุมัติภายใน ไว้เป็นลายลักษณ์อักษร
เพื่อให้เกิดความชัดเจนและป้องกันการทุจริต
รวมทั้งควบคุมมิให้บุคคลใดบุคคลหนึ่งมีอำนาจโดยไม่มีขอบเขต

3.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ 1. หน้าที่อนุมัติ 2.
หน้าที่บันทึกรายการบัญชีและข้อมูลสารสนเทศ และ 3. หน้าที่การดูแลจัดเก็บทรัพย์สิน

ฝ่ายบริหารได้กำหนดการควบคุมการแบ่งแยกหน้าที่ความรับผิดชอบ
โดยการนำระบบซอฟ์ทแวร์มาใช้ควบคุมการบันทึกรายการบัญชีเพื่อนำเสนอขออนุมัติรายจ่าย
การตรวจสอบเทียบงบประมาณที่กำหนดไว้และการอนุมัติจ่าย
โดยทำควบคู่กับระบบเดิมที่ใช้อยู่เป็นระยะเวลา 1 ปี
และร่วมกันประเมินประสิทธิภาพของซอฟ์ทแวร์ที่นำมาใช้ว่าได้ผลเป็นที่พอใจ

3.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการบริหาร
หรือผู้ที่เกี่ยวข้องกับบุคคลดังกล่าวบริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนดใช่หรือไม่

คณะกรรมการตรวจสอบซึ่งเป็นกรรมการอิสระจะเป็นผู้อนุมัติการทำธุรกรรมดังกล่าว
โดยบริษัทได้กำหนดนโยบายและระเบียบในการทำธุรกรรมกับบุคคลที่เกี่ยวข้องดังกล่าวไว้แล้ว ทั้งนี้
การทำธุรกรรมนั้นต้องก่อให้เกิดประโยชน์สูงสุดกับบริษัท การทำธุรกรรมในราคาตลาด
มีเงื่อนไขทางการค้าปกติ และเปิดโอกาสให้ผู้ประกอบการรายอื่นเสนอราคาแข่งขันโดยเท่าเทียมกัน

3.4 ในกรณีที่มีการทำธุรกรรมตาม 3.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรมนั้น ใช่หรือไม่

......................................................................................................................................................................................................................................................................................................................................................

3.5 ในกรณีที่มีการทำธุรกรรมตาม 3.3 การพิจารณาอนุมัติธุรกรรมนั้น
ได้คำนึงถึงผลประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก
( on arms length basis ) ใช่หรือไม่

นอกจากปฏิบัติตามระเบียบขั้นตอนในการขออนุมัติแล้ว บริษัทยังได้ให้ผู้ประเมินราคาอิสระ
ซึ่งได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
เป็นผู้ประเมินทรัพย์สิน เพื่อเสนอให้แก่คณะกรรมการตรวจสอบ
ซึ่งเป็นกรรมการอิสระประกอบการพิจารณาด้วย

3.6 กรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทระยะยาวไปแล้ว (เช่น
การทำสัญญาซื้อขายที่ดิน การให้กู้ยืม การค้ำประกัน เป็นต้น)
ได้มีการติดตามให้ปฏิบัติตามเงื่อนไขที่ตกลงกันไว้ตลอดเวลาที่มีผลผูกพันบริษัทหรือไม่ (เช่น
ติดตามการชำระคืนหนี้ตามกำหนด การทบทวนความเหมาะสมของสัญญา เป็นต้น)

......................................................................................................................................................................................................................................................................................................................................................

3.7 กรณีที่บริษัทมีมาตรการเกี่ยวกับการทำธุรกรรมตาม 3.3
มาตรกรรมดังกล่าวครอบคลุมไปถึงกรณีที่ผู้ที่เกี่ยวข้องดังกล่าวนำโอกาสหรือประโยชน์ของบริษัทไปใช้เพื่อประโยชน์ส่วนตนด้วย
ใช่หรือไม่

......................................................................................................................................................................................................................................................................................................................................................

3.8 ในกรณีที่บริษัทมีเงินลงทุนในบริษัทย่อยหรือบริษัทร่วม
บริษัทมีการติดตามดูแลการดำเนินงานของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่แต่งตั้งให้เป็นกรรมการหรือผู้บริหารของบริษัทดังกล่าวถือปฏิบัติ
หรือไม่

3.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้อง หรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

บริษัทมีการติดตามการปฏิบัติงานเพื่อให้เป็นไปตามกฎหมาย
รวมทั้งจัดทำประกาศหรือหนังสือเวียนแจ้งให้พนักงานทราบกฎหมายที่เกี่ยวข้องอย่างสม่ำเสมอ

3.10 ในกรณีที่บริษัทเคยมีการกระทำที่ฝ่าฝืนกฎหมาย บริษัทมีมาตรการแก้ไขและป้องกันมิให้เกิด

......................................................................................................................................................................................................................................................................................................................................................

ส่วนที่ 4 ระบบสารสนเทศและการสื่อสารข้อมูล ( Information and Communication
Measure )

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ ผู้บริหาร
ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อการตัดสินใจ
ไม่ว่าจะเป็นข้อมูลทางการเงินหรือข้อมูลอื่น ดังนั้นการสื่อสารข้อมูลดังกล่าวไปยังผู้ที่เกี่ยวข้อง
จึงเป็นสิ่งจำเป็นอย่างยิ่ง และเป็นสิ่งที่จะช่วยให้เกิดความมีประสิทธิภาพของระบบการควบคุมภายใน
ข้อมูลที่มีคุณภาพควรมีคุณสมบัติดังนี้

1.  มีเนื้อหาที่จำเป็นเพียงพอต่อการตัดสินใจ

2.  มีความถูกต้องสมบูรณ์

3.  มีความเป็นปัจจุบัน

4.  มีรูปแบบที่เข้าใจง่าย

5.  มีการจัดเก็บที่ดี

4.1 ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ อย่างเพียงพอ
เพื่อให้คณะกรรมการใช้ประกอบการตัดสินใจ ใช่หรือไม่ ( ข้อมูลที่สำคัญต่าง ๆ ได้แก่
รายละเอียดของเรื่องที่เสนอให้พิจารณา เหตุผล ผลกระทบต่อบริษัท ทางเลือกต่าง ๆ เป็นต้น )

……………………………………………………………………………………………………………………………………………………………………………………………………………………………………………………….....

4.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามกฎหมายกำหนด ใช่หรือไม่

กรรมการบริษัทได้รับก่อนวันประชุมโดยเฉลี่ย 7 วัน

4.3 รายงานการประชุมกรรมการ
มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสม
ในการปฏิบัติหน้าที่ของกรรมการได้หรือไม่ เช่น ได้มีการบันทึกข้อซักถามของกรรมการ
ความเห็นหรือข้อสังเกตของกรรมการในเรื่องที่พิจารณา
ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

………………………………………………………………………………………………………………………………………………………………………………………………………………………………………………………....

4.4 บริษัทจัดเก็บเอกสารประกอบการบันทึกและบัญชีต่าง ๆ ไว้ครบถ้วนเป็นหมวดหมู่
และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

4.5 คณะกรรมการได้พิจารณาแล้วใช่หรือไม่ว่า
ฝ่ายบริหารได้ใช้นโยบายบัญชีตามหลักบัญชีที่รับรองทั่วไปและเหมาะสมกับลักษณะธุรกิจของบริษัท
โดยไม่เลือกใช้นโยบายที่ทำให้บริษัทแสดงผลประกอบการที่คลาดเคลื่อนจากความเป็นจริง

…………………………………………………………………………………………………………………………………………………………………………………………………………………………………………………………

ส่วนที่ 5 ระบบการติดตาม ( Monitoring )

การที่บริษัทจะดำเนินงานได้อย่างมีประสิทธิภาพและประสิทธิผล
บริษัทควรต้องติดตามอย่างสม่ำเสมอว่ามีการปฏิบัติตามเป้าหมายที่วางไว้
ระบบการควบคุมภายในยังคงดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไปรวมทั้งข้อบกพร่องต่าง ๆ
ได้รับการแก้ไขอย่างทันท่วงที

...........................................................................................................................................................................

5.1 กรณีที่บริษัทมีการกำหนดเป้าหมายการดำเนินธุรกิจ
คณะกรรมการได้เปรียบเทียบผลการดำเนินงานของฝ่ายบริหารว่าเป็นไปตามเป้าหมายที่กำหนดไว้
ใช่หรือไม่

......................................................................................................................................................................................................................................................................................................................................................

บริษัทมีการติดตามประเมินผลการดำเนินธุรกิจและเปรียบเทียบกับเป้าหมายที่ได้กำหนดไว้อย่างสม่ำเสมอ

5.2 กรณีที่ผลการดำเนินธุรกิจที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

บริษัทได้กำหนดให้ฝ่ายบริหารจะต้องดำเนินการแก้ไขอย่างเร่งด่วน
ซึ่งปีที่ผ่านมาผลการดำเนินธุรกิจจะใกล้เคียงกับเป้าหมายที่กำหนดไว้
อย่างไรก็ตามบริษัทได้ใช้กลยุทธ์ต่าง ๆ อาทิ ด้านการเงิน ด้านการตลาด เพื่อช่วยเพิ่มผลกำไร
รักษายอดขาย และควบคุมค่าใช้จ่ายให้ได้ตามงบประมาณที่กำหนดไว้อย่างสม่ำเสมอ

5.3 บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อยางสม่ำเสมอ
ใช่หรือไม่

5.4 กรณีที่บริษัทมีการตรวจสอบภายใน
บริษัทได้กำหนดให้การรายงานผลการตรวจสอบต้องรายงานตรงต่อ คณะกรรมการตรวจสอบ
เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานการตรวจสอบได้อย่างอิสระและเสนอรายงานผลการตรวจสอบได้อย่างตรงไปตรงมา
ใช่หรือไม่

…………………………………………………………………………………………………………………………………………………………………………………………………………………………………………………………

5.5 เมื่อมีการตรวจพบข้อบกพร่องที่เป็นสาระสำคัญได้มีการรายงานต่อคณะกรรมการบริษัท /
คณะกรรมการตรวจสอบ เพื่อพิจารณาสั่งการแก้ไขภายในระยะเวลาอันควร ใช่หรือไม่

บริษัทให้ความสำคัญต่อรายงานข้อบกพร่อง ถ้าเกิดขึ้นจะดำเนินการแก้ไขโดยเร่งด่วน

5.6 บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท /
คณะกรรมการตรวจสอบ ใช่หรือไม่

บริษัทจัดให้มีวาระประชุมเรื่องติดตามความคืบหน้าจากการประชุมครั้งก่อน
เพื่อติดตามเรื่องที่ปรับปรุงต่อไป

5.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน
ในกรณีที่เกิดเหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

บริษัทให้ความสำคัญต่อเหตุการณ์ทุจริต หรือการปฏิบัติที่ฝ่าฝืนกฎหมาย รวมถึงการกระทำใดๆ
ที่อาจกระทบต่อชื่อเสียงและฐานะทางการเงินของบริษัท ซึ่งได้กำหนดไว้เป็นลายลักษณ์อักษรใน
แบบกำหนดหน้าที่การทำงาน ของกรรมการผู้จัดการ
และได้ออกเป็นประกาศเกี่ยวกับการรายงานกรณีเกิดการทุจริตไว้แล้ว